71. ΝΟΜΟΘΕΤ. ΔΙΑΤΑΓΜΑ υπ’ αριθ. 1132  της 31 Μαρτ./14 Απρλ. 1972 (ΦΕΚ Α΄  49) Περί προσμετρήσεως εις την πολιτικήν υπηρεσίαν των δημοσίων υπαλλήλων της προϋπηρεσίας των εις Ανώτατας Σχολάς της Αλλοδαπής ή εις ιδρύματα Ερευνών. Άρθρ.1.-Η προγενεστέρα υπηρεσία ως τακτικών ή εκτάκτων ή επικουρικών καθηγητών ή εμμίσθων υφηγητών Ανωτάτων Σχολών της Αλλοδαπής ισοτίμων προς τας της ημεδάπης ή ειδικών επιστημόνων εις Ιδρύματα Ερευνών διεθνούς κύρους, αναγνωρίζεται ως πραγματική δημοσία υπηρεσία και συνυπολογίζεται δια τον καθορισμόν του ποσοστού των προσαυξήσεων λόγω πολυετούς εν τω αυτώ βαθμώ ή λόγω συνολικής πολυετούς υπηρεσίας. «2.Περί των Ανωτάτων Σχολών της αλλοδαπής ισοτίμων προς τας της ημεδάπης ή των  Ιδρυμάτων Ερευνών διεθνούς κύρους, η παρά ταις οποίαις προϋπηρεσία αναγνωρίζεται ως πραγματική δημοσία υπηρεσία και συνυπολογίζεται κατά τα εν τη προηγουμένη παραγράφω, αποφαίνεται Επιτροπή αποτελουμένη: α)Εκ του Γενικού Διευθυντού της Γενικής Διευθύνσεως Ανωτάτης Εκπαιδεύσεως του Υπουργείου Εθνικής Παιδείας και Θρησκευμάτων. β)Εκ του  Γενικού Διευθυντού της Υπηρεσίας Επιστημονικής Ερεύνης και Αναπτύξεως του Υπουργείου Πολιτισμού και Επιστημών. γ)Εκ του γενικού Διευθυντού ή Αναπληρωτού Γενικού Διευθυντού του Γενικού Λογιστηρίου του Κράτους. Της ανωτέρω Επιτροπής προεδρεύει ο Γενικός Διευθυντής της Γενικής Διευθύνσεως Ανωτάτης Εκπαιδεύσεως του Υπουργείου Εθνικής Παιδείας και Θρησκευμάτων, εφ’ όσον ούτος τυγχάνει Καθηγητής Ανωτάτου Εκπαιδευτικού Ιδρύματος άλλως ο αρχαιότερος των Γενικών Διευθυντών. Της Επιτροπής μετέχει ως εισηγητής άνευ ψήφου και ο Διευθυντής Προσωπικού της Γενικής Διευθύνσεως Ανωτάτης εκπαιδεύσεως του Υπουργείου Εθνικής Παιδείας και Θρησκευμάτων. 3.Η Επιτροπή ευρίσκεται εν απαρτία εφ’ όσον παρίστανται άπαντα τα μέλη αυτής. Εις τας συνεδριάσεις δύνανται να μετέχουν άνευ ψήφου Καθηγηταί και Υφηγηταί Ανωτάτων Εκπαιδευτικών Ιδρυμάτων ή ειδικοί Επιστήμονες προσκαλούμενοι υπ’ αυτής. Των συνεδριάσεων της Επιτροπής τηρούνται πρακτικά παρ’ υπαλλήλου της Διευθύνσεως Προσωπικού της Γενικής Διευθύνσεως  Ανωτάτης Εκπαιδεύσεως, οριζομένου παρ’ αυτής. Η Επιτροπή δύναται να αλληλογραφή μετά πάσης Υπηρεσίας ή Οργανισμού της ημεδαπής δια την παροχήν σχετικών πληροφοριών και  στοιχείων. 4.Η υπό της παρ. 2 του παρόντος προβλεπομένη Επιτροπή συγκροτείται δια κοινής αποφάσεως των Υπουργών Εθνικής Παιδείας και Θρησκευμάτων και Οικονομικών δημοσιευομένης δια της Εφημερίδος της Κυβερνήσεως». Αι παρ. 2,3 και 4 προσετέθησαν δια του άρθρ. 1 Ν.Δ. 302/1974 (κατωτ. αριθ.81). Για τη νέα σύνθεση της άνω Επιτροπής βλέπε παρ.8 αρθρ.2 της ΣΤ/5/5/1982 (ΦΕΚ Β΄ 213) Απ. Υπ. Προεδρίας και Παιδείας (τομ. 32 σελ. 44,47). H ανωτέρω των παρ. 2-4 Επιτροπή, καταργήθηκε από 22 Ιουν. 1995, από το δεύτερο εδάφιο της παρ. 4 άρθρ. 3 Νόμ. 2320/1995, ΦΕΚ Α΄133 (τόμ. 29, σελ. 90,854). Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 